In en om die huis: VANIELJE-KOLWYNTJIES
VANIELJE-KOLWYNTJIES Genoeg vir 12 Tyd: 45 minute Oondtemperatuur: 180°C
BESTANDDELE 250ml koekmeel 2.5ml bakpoeier 1ml koeksoda 1ml sout 190ml witsuiker 95ml sagte botter 2 ekstragroot eierwitte 5ml vanieljegeursel 200ml karringmelk
METODE 1 Spuit jou kolwyntjiepan met Spray and Cook sodat jou kolwyntjiehouertjies daaraan vasklou en nie rondbeweeg terwyl jy die beslag ingooi nie. 2 Sif die koekmeel, bakpoeier, koeksoda en sout saam. 3 Meng die witsuiker en botter saam in ’n aparte bak met ’n elektriese klitser, tot lig en donserig. 4 Gooi die eierwitte een-vir-een op by en meng goed. Meng dan die vanieljegeursel by. 5 Gooi nou die meelmengsel en die karringmelk afwisselend by. Meng goed na elke byvoegsel. 6 Skep die mengsel in die papier vormpies tot half vol. 7 Bak in die oond vir 15 tot 20 minute, tot goudbruin of tot jou toetspen skoon uitkom. 8 Sit op ’n afkoelrak tot dit heeltemal afgekoel het en versier.
VERSKILLENDE GEURE Speel met geure om die kolwyntjies meer interessant en onvergeetlik te maak! Hier is ’n paar voorbeelde: Kersie- en lemoen. Karamel en toffiekolwyntjies Framboos- en Pistachio-neutkolwyntjies Piesang, karamel en toffie Grondboontjiebotter- en donkersjokoladekolwyntjies Gesoute karamelkolwyntjies Versuikerde haselneutkolwyntjiesFudge en Nougat-kolwyntjies Kersie- en sjokoladekolwyntjies Perske- en kruisementkolwyntjies Vanielje- en frambooskolwyntjies Donkersjokolade-, vye- en roomkaaskolwyntjies